section_heading: Publicistika
paragraph_text: Od 1999. do 2006. i od 2009. do 2019. djeluje kao pročelnik Komisije za promidžbu i izdavačku djelatnost Hrvatskog planinarskog saveza. U tom svojstvu napisao je i uredio desetke planinarskih izdanja. Godine 1997. napisao je priručnik "Osnove planinarstva" koji se koristio kao službeni priručnik za planinarske škole u Hrvatskoj. Autor je više planinarskih vodiča i priručnika, među kojima su najopsežnije i najpopularnije knjige "Planinarski vodič po Hrvatskoj" i "Planinarski udžbenik". S dr. Željkom Poljakom priredio je knjige "Antologija Hrvatskog planinara" i "Hrvatsko planinarstvo u 1000 slika". Osim u Hrvatskoj, neke njegove knjige objavljene su i u drugim zemljama - u Italiji, BiH i na Kosovu. Izradio je, uredio i 1999. postavio prvi web HPS-a. U svojstvu urednika web-stranica HPS-a priprema i objavljuje vijesti od interesa za planinarsku javnost te vodi brigu o desetak planinarskih baza podataka čiji se podaci prenose na webu HPS-a. Vodio je projekt digitalizacije Hrvatskog planinara u kojemu je digitalizirano stotinu godišta toga časopisa. Bavi se planinarskom fotografijom i drži raznovrsna putopisna i stručna planinarska predavanja. Bavi se također i planinarskom kartografijom. Surađivao je u pripremi dnevnika dvadesetak planinarskih obilaznica, među kojima su HPO, HPK, Najviši vrhovi hrvatskih županija, Slavonski planinarski put, Samoborska obilaznica, Vila Velebita, Planinarski put Medvednicom i drugi.<ref>